2004 m. Lietuvos Seimo rinkimai

2004 m. Lietuvos Respublikos Seimo rinkimai – 2004 m. spalio 10 d. vykę ketvirtieji eiliniai Lietuvos Respublikos Seimo rinkimai, kurių metu 2004–2008 m. kadencijai išrinktas 141 Seimo narys.

 Rinkimų sistema 
Seimas yra renkamas naudojant mišriąją rinkimų sistemą: 70 narių renkami proporcinio atstovavimo sistema pagal partijų sąrašus, kurie surenka mažiausiai 5 proc. atiduotų balsų (koalicijoms taikomas 7 proc. barjeras), likę 71 Seimo nariai – daugumos atstovavimo sistema (vienmandatėse apygardose) dviem turais. Pirmajame ture kandidatas išrenkamas, jei surenka daugiau nei pusę balsų. Jei rinkimuose dalyvauja mažiau nei 40 proc. rinkėjų, kandidatas turi surinkti bent 20 proc. visų rinkėjų balsų. Jei pirmame ture nei vienas kandidatas nesurenka reikiamo kiekio balsų, antrame ture rinkėjai renkasi iš dviejų, daugiausia balsų pirmajame ture surinkusių kandidatų.

Seimo nariais gali būti renkami Lietuvos Respublikos piliečiai, kurie nesusiję priesaika ar pasižadėjimu užsienio valstybei ir rinkimų dieną yra ne jaunesni kaip 25 metų bei nuolat gyvena Lietuvoje. Jais negali būti renkami asmenys, nebaigę atlikti bausmės pagal teismo paskirtą nuosprendį, taip pat asmenys, teismo pripažinti neveiksniais.

 Situacija prieš rinkimus 

REIKIA PAPILDYTI

 Rinkimuose dalyvaujančios partijos 
Daugiamandatėje apygardoje savo kandidatų sąrašus iškėlė 15 partijų, kurioms atsitiktine tvarka rinkimų biuletenyje priskirtas toks eiliškumas
PartijaPirmininkas (sąrašo lyderis)1Lietuvos laisvės sąjungaVytautas Šustauskas2Nacionalinė centro partijaRomualdas Ozolas 3Valstiečių ir Naujosios demokratijos partijų sąjungaKazimiera Prunskienė4Respublikonų partijaKazimieras Petraitis5Darbo partijaViktoras Uspaskichas6A. Brazausko ir A. Paulausko koalicija „Už darbą Lietuvai“:
Lietuvos socialdemokratų partija, Naujoji sąjunga (socialliberalai)Algirdas Brazauskas
Artūras Paulauskas7Tėvynės sąjunga (konservatoriai, politiniai kaliniai ir tremtiniai,
krikščioniškieji demokratai)Andrius Kubilius8Rolando Pakso koalicija „Už tvarką ir teisingumą“:
Liberalų demokratų partija, Lietuvos liaudies sąjunga „Už teisingą Lietuvą“Rolandas Paksas9Tautinė partija Lietuvos keliasLilijana Astra10Lietuvos socialdemokratų sąjungaArvydas Akstinavičius11Liberalų ir centro sąjungaArtūras Zuokas12Lietuvos lenkų rinkimų akcijaValdemar Tomaševski13Lietuvių tautininkų sąjungaKlemas Inta14Krikščionių konservatorių socialinė sąjungaGediminas Vagnorius15Lietuvos krikščionys demokrataiValentinas Stundys

 Rinkėjų aktyvumas 

Iš viso buvo registruoti 2 646 873 rinkėjai 2031 apylinkėje ir 71 apygardoje.

Paštu balsavo 200 922 arba 7,6 % visų rinkėjų.

Aktyvumas balsavimo dieną:
 10 val. – 4,26 % rinkėjų;
 14 val. – 21,64 % rinkėjų;
 19 val. – 36,71 % rinkėjų.

Aktyvumas pakartotinio balsavimo dieną (1838 apylinkėse ir 66 apygardose):
 10 val. – 3,41 % rinkėjų;
 14 val. – 17,92 % rinkėjų;
 19 val. – 31,20 % rinkėjų.

 Rinkimų rezultatai 

Nr.KoalicijaPartijosBalsai%Vietos1Darbo partija340 03528,4392Algirdo Brazausko ir Artūro Paulausko koalicija „Už darbą Lietuvai“ Lietuvos socialdemokratų partija246 85220,720 Naujoji sąjunga (socialliberalai)113 Tėvynės sąjunga176 40914,6254 Rolando Pakso koalicija „Už tvarką ir teisingumą“ Liberalų demokratų partija135 80711,411 Lietuvos liaudies sąjunga „Už teisingą Lietuvą“5 Liberalų ir centro sąjunga109 8729,1186 Valstiečių ir Naujosios demokratijos partijų sąjunga Lietuvos valstiečių partija78 9026,610 Naujosios demokratijos partija7 Lietuvos lenkų rinkimų akcija45 3023,828 Krikščionių konservatorių socialinė sąjunga23 4262,0–9 Lietuvos krikščionys demokratai16 3621,4–10 Nepriklausomi dalyviai.6

 Taip pat skaitykite 
 2004-2008 m. Seimas

 Literatūra 
 Lietuva po Seimo rinkimų 2004. - Kaunas: Naujasis lankas, 2005. - 256 p. - ISBN 9955-03-278-2

 Šaltiniai 
 Vyriausioji rinkimų komisija 

Seimo, 2004
Kategorija:Lietuvos istorija (po 1990 m.)